CELEX: 62008TN0589
Language: fi
Date: 2008-12-22 00:00:00
Title: Asia T-589/08: Kanne 22.12.2008 — Evropaïki Dynamiki v. komissio

21.3.2009   
            
            
               FI
            
            
               Euroopan unionin virallinen lehti
            
            
               C 69/43
            
         Kanne 22.12.2008 — Evropaïki Dynamiki v. komissio
   (Asia T-589/08)
   (2009/C 69/97)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis, P. Katsimani ja M. Dermitzakis)
   
      Vastaaja: Euroopan yhteisöjen komissio
   Vaatimukset
   
               —
            
            
               komission päätökset, joilla kantajan tarjoukset jätettiin hyväksymättä ja päätettiin allekirjoittaa hankintasopimukset tarjouskilpailun voittaneen tarjoajan kanssa, on kumottava
            
         
               —
            
            
               komissio on velvoitettava korvaamaan kantajalle hankintamenettelystä aiheutunut vahinko, jonka määrä on 920 000 euroa, jota on korotettava 1 700 000 euroon asti riippuen CITL-projektin loppusummasta
            
         
               —
            
            
               komissio on velvoitettava korvaamaan kantajan oikeudenkäyntikulut ja muut tähän kanteeseen liittyvät kulut siinäkin tapauksessa, että tämä kanne hylätään.
            
         Oikeudelliset perusteet ja pääasialliset perustelut
   Kantaja vaatii nyt esillä olevassa asiassa vastaajan niiden päätösten kumoamista, joilla se hylkäsi kantajan tarjoukset avoimessa tarjouskilpailussa, joka koskee hanketta ENV.C2/FRA/2008/0017 ”Päästöoikeuksien kaupan järjestelmä — CITL/CR” (1), ja teki hankintasopimuksen tarjouskilpailun voittaneen tarjoajan kanssa. Kantaja vaatii lisäksi korvausta vahingosta, joka sille väitetysti aiheutui hankintamenettelystä.
   Kantaja vetoaa kanteeksi tueksi kahteen kanneperusteeseen.
   Se väittää ensinnäkin, että komissio teki useita ilmeisiä arviointivirheitä, kun se arvioi kantajan kolmea tarjousta, jotka se teki tarjouksen kolmesta erästä niiden kunkin osalta.
   Toiseksi kantaja väittää, että komissio loukkasi avoimuusperiaatetta ja yhdenvertaisuusperiaatetta ja rikkoi siten niitä merkityksellisiä säännöksiä, jotka koskevat näitä periaatteita, kuten varainhoitoasetuksen (2) 92 ja 100 artiklaa. Lisäksi kantaja väittää, että hankintaviranomainen laiminlöi velvollisuutensa ilmoittaa riittävällä tavalla päätöksensä perusteet. Kantaja väittää myös, että komissio laiminlöi toimittaa kantajalle tarjouskilpailun voittaneen tarjoajan ansioita koskevia lisätietoja, joita kantaja vaati hankintapäätöksen tekemisen jälkeen. Kantaja väittää lisäksi, että hankintaviranomainen sovelsi kriteerejä, joita ei ollut asetettu etukäteen ja jotka eivät siksi olleet osallistujien tiedossa.
   
      (1)  EUVL 2008/S 72-096229.
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).